dverggås
Store norske leksikon,Biologi,Dyreriket,Ryggstrengdyr,Virveldyr,Fugler,Andefugler,Andefamilien,Anser
Dverggås er en fugleart i andefamilien. Den er den minste arten av gås i Norge, og er litt mindre enn hvitkinngås. Den ligner på grågås, men har kortere nebb og en hvit flekk fra nebbroten helt opp mellom øynene, på samme måte som tundragås. Andre norske navn på dverggås er lappgås og fjellgås.
Utbredelse og bestand I dag er dverggåsens eneste gjenværende norske hekkeområder i Finnmark. På begynnelsen av 1990-tallet hekket ennå noen par i Nordland, og arten hekket til og med på Dovrefjell i 1962 og 1963. Den norske bestanden anslås til rundt 30 par. Dverggåsens viktigste rasteplass i trekktiden, både vår og høst, er Valdakmyra ved Porsangerfjorden. Les mer i Store norske leksikon gjess andefamilien fugler i norge truede arter Eksterne lenker BirdID: Faktaside om dverggås Miljøstatus: Dverggås i Norge